2017. gada februārī Noteikumi Nr.

Rīgā (prot. Nr. .§)

**Grozījumi Ministru kabineta 2012. gada 14. augusta noteikumos Nr. 554 „Biešu sēklaudzēšanas un sēklu tirdzniecības noteikumi”**

Izdoti saskaņā ar

Sēklu un šķirņu aprites likuma

2. panta 1. punkta "a" apakšpunktu

un 17. panta piekto daļu

1. Izdarīt Ministru kabineta **2012. gada 14. augusta noteikumos Nr. 554 „Biešu sēklaudzēšanas un sēklu tirdzniecības noteikumi”** (Latvijas Vēstnesis, 2012, 129. nr.) šādus grozījumus:

1.1. izteikt 2.2. apakšpunktu šādā redakcijā:

„2.2. precīzās izsējas sēklas, kuras paredzētas izmantošanai precīzās izsējas aparātos un:

2.2.1. cukurbiešu sēklām vismaz 70 procentu no uzdīgušajiem kamoliņiem dod vienu dīgstu;

2.2.2. lopbarības biešu sēklām, kuru diploiditāte pārsniedz 85 procentus, vismaz 58 procenti no uzdīgušajiem kamoliņiem dod vienu dīgstu. Visām pārējām sēklām vismaz 63 procenti no uzdīgušajiem kamoliņiem dod vienu dīgstu. Kamoliņu daudzums, kas dod trīs un vairāk dīgstu, nav lielāks par pieciem procentiem no uzdīgušajiem kamoliņiem;”;

1.2. svītrot 4. punktā vārdus „kā arī izsniedz sēklaudzētāju un sēklu tirgotāju reģistrācijas apliecību”;

1.3. izteikt 6. punktu šādā redakcijā:

„6. Dienests piecu darbdienu laikā pēc šo noteikumu 5. punktā minēto dokumentu saņemšanas nosūta personai paziņojumu par iesnieguma saņemšanu un tā izskatīšanas termiņu. Ja persona iesniedz visus 5. punktā minētos dokumentus un tie atbilst šo noteikumu prasībām, personu reģistrē reģistrā. Ja persona neiesniedz visus 5. punktā minētos dokumentus vai tajos norādītā informācija neatbilst šo noteikumu prasībām, personu nereģistrē reģistrā.”;

1.4. papildināt noteikumus ar 6.1 punktu šādā redakcijā:

„6.1 Ja dienests mēneša laikā pēc visu šo noteikumu 5. punktā minēto dokumentu saņemšanas nav informējis personu par tās reģistrāciju vai par atteikumu to reģistrēt, uzskata, ka persona reģistrā ir reģistrēta, piemērojot Brīvas pakalpojumu sniegšanas likumā paredzēto noklusējumu.”;

1.5. svītrot 7.1. un 7.2. apakšpunktu;

1.6. izteikt 7.5. apakšpunktu šādā redakcijā:

„7.5. savā tīmekļvietnē ievieto informāciju par reģistrētajām personām, norādot nosaukumu, darbības veidu, adresi un tālruņa numuru juridiskai personai un vārdu, uzvārdu un tālruņa numuru fiziskai personai.”;

1.7. papildināt noteikumus ar 7.1 punktu šādā redakcijā:

„7.1 Dienests pēc personas pieprasījuma elektroniska vai papīra dokumenta formā izsniedz reģistrācijas apliecību atbilstoši šo noteikumu 2. pielikumam.”;

1.8. izteikt 8. punktu šādā redakcijā:

„8. Dienests pieņem lēmumu par personas reģistrācijas anulēšanu, ja:

8.1. reģistrētā persona ir iesniegusi iesniegumu par reģistrācijas anulēšanu;

8.2. atkārtoti konstatēta šo noteikumu VII, VIII, X vai XI nodaļā minēto prasību neievērošana un par to ir sagatavots attiecīgs akts;

8.3. dienests konstatē, ka persona ir izslēgta no Uzņēmumu reģistra vai komercreģistra.”;

1.9. izteikt 13. punktu šādā redakcijā:

„13. Dienests triju darbdienu laikā pēc šo noteikumu 11. punktā minētā iesnieguma saņemšanas izdara izmaiņas reģistrā.”;

1.10. svītrot 22. punktu;

1.11. svītrot 27. punkta otro teikumu;

1.12. svītrot 28.4. apakšpunktu;

1.13. papildināt informatīvo atsauci uz Eiropas Savienības direktīvām ar 3. punktu šādā redakcijā:

„3) Komisijas 2016. gada 3. marta Īstenošanas direktīvas 2016/317/ES, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK.”;

1.14. papildināt 14. pielikuma I sadaļu ar 3.1 punktu šādā redakcijā:

„3.1 Oficiāli piešķirtais sērijas numurs.”;

1.15. papildināt 15. pielikuma I sadaļu ar 1.1 punktu šādā redakcijā:

„1.1 Oficiāli piešķirtais sērijas numurs.”;

1.16. papildināt 15. pielikuma II sadaļu ar 1.1 punktu šādā redakcijā:

„1.1 Izsniegto etiķešu oficiāli piešķirtie sērijas numuri.”;

2. Noteikumi stājas spēkā 2017. gada 1. aprīlī.

Ministru prezidents Māris Kučinskis

Zemkopības ministrs Jānis Dūklavs

I.Magone

16.02.2017. 16:55

536

67027258, [ilze.magone@zm.gov.lv](mailto:ilze.magone@zm.gov.lv)